Vísindaskáldsagan Arrival verður frumsýnd á föstudaginn næsta , 11. nóvember , í Smárabíói , Háskólabíói , Laugarásbíói og Borgarbíói , Akureyri . Þegar tólf geimskip koma óvænt til jarðar er málvísindakonunni Louise Banks ásamt vísindamönnum á öðrum sviðum falið að ná sambandi við geimverurnar í von um að komast að ástæðunni fyrir heimsókn þeirra . Það sem Louise og kollegar hennar uppgötva með rannsóknum sínum er langt fyrir utan allt það sem nokkur hefði getað ímyndað sér . Í tilkynningu frá Senu segir að myndin sé nú þegar orðin umtöluð sem ein besta mynd ársins . Sjáðu stiklu úr myndinni hér fyrir neðan : Leikstjórn : Denis VilleneuveLeikarar : Amy Adams , Forest Whitaker og Jeremy Renner -Þótt opinber frumsýningardagur Arrival sé ekki fyrr en 11. nóvember hefur myndin verið sýnd á nokkrum kvikmyndahátíðum og þegar þetta er skrifað hafa sextán af gagnrýnendunum á Metacritic gefið henni 8,0 í meðaleinkunn . Á Imdb.com er hún með 8,5 í einkunn frá tæplega fimmtán hundruð almennum notendum og eru þeir ófáir sem kalla hana „ meistaraverk “ . Það er því ljóst að þeir sem kunna að meta vísindaskáldsögur eiga gott eitt í vændum . -Arrival er byggð á margverðlaunaðri og stórsnjallri smásögu eftir bandaríska rithöfundinn Ted Chiang , Story of Your Life . -Eins og í fyrri myndum Denis Villeneuve semur Jóhann Jóhannsson tónlistina í Arrival og það má nánast öruggt telja að fyrir hana verði hann tilnefndur til Óskarsverðlauna , þriðja árið í röð .